# REGLUGERÐ

## um úthlutun veiðiheimlda í grálúðu og gullkarfa vegna tvíhliða fiskveiðisamnings við Grænland á fiskveiðiárinu 2019/2020.

## I. KAFLI

### 1. gr.

Reglugerð þessi gildir um veiðiheimildir í gráluðu og gullkarfa vegna fiskveiðisamnings milli Íslands við Grænland um skiptingu á ráðlögðum heildarafla Alþjóðlegu hafrannsóknastofnuninnar (ICES) í þeim tegundum. Einungis þeim skipum sem hafa aflamark í gráluðu og gullkarfa er heimilt að stunda veiðar í þeim tegundum.

### 2. gr.

Leyfilegur heildarafli í gullkarfa og grálúðu á fiskveiðiárinu 2019/2020:



|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Tegund/Lestir** | A | B | C | D | E | F | G | H | I |
| **1 Gullkarfi** | x | x | x | x | x |  | x | x | x |
| **2. Grálúða** | x |  |  |  |  |  |  | x | x |

Leyfilegur heildarafli í grálúðu og gullkarfa tekur mið af ráðgjöf alþjóðlegu Hafrannsóknastofnunarinnar og skiptingu á ráðlögðum heildarafla sem Grænland og Ísland gera með sér samkvæmt tvíhliða samningi.

Skýringar á töflu:

A. Leyfilegur heildarafli.

B. Til uppbóta skv. 1. tl. 1. mgr. 10. gr. laga nr. 116/2006 (skel- og rækjubætur).

C. Til ráðstöfunar skv. 2. tl. 1. mgr. 10. gr. laga nr. 116/2006 (til stuðnings byggðarlögum).

D. Til línuívilnunar skv. 8. mgr. 11. gr. laga nr. 116/2006.

E. Til strandveiða skv. 6. gr. a laga nr. 116/2006.

F. Til frístundaveiða skv. 5. mgr. 6. gr. laga nr. 116/2006.

G. Byggðakvóti Byggðastofnunar skv. 10. gr. a. laga nr. 116/2006.

H. Samkvæmt 3. mgr. 8. gr. laga nr. 116/2006 (5,3 %).

I. Fiskistofa úthlutar á grundvelli aflahlutdeildar.

Aflamark í grálúðu miðast við slægðan fisk með haus en aflamark í gullkarfa miðast við óslægðan fisk.



### 3. gr.

Heimilt er að framselja aflahlutdeild og aflamark milli íslenskra fiskiskipa, samkvæmt þeim reglum, sem almennt gilda um framsal aflahlutdeildar og aflamarks samkvæmt lögum nr. 116/2006, um stjórn fiskveiða.

Ákvæði 11. gr. laga nr. 116/2006, um stjórn fiskveiða, utan 8. mgr., gilda ekki um aflamark sem úthlutað er í grálúðu og gullkarfa samkvæmt þessari reglugerð.

Heimilt er að veiða allt að 10% umfram aflamark í grálúðu og gullkarfa, enda dregst sá umframafli frá við úthlutun aflamarks næsta fiskveiðiárs á eftir.

### 4. gr.

Brot á reglugerð þessari skulu varða viðurlögum samkvæmt lögum nr. 151/1996, um fiskveiðar utan lögsögu Íslands, lögum nr. 116/2006, um stjórn fiskveiða og lögum nr. 57/1996, um umgengni um nytjastofna sjávar.

### 5. gr.

Reglugerð þessi er sett samkvæmt ákvæðum laga nr. 151/1996, um veiðar utan lögsögu Íslands og laga nr. 116/2006, um stjórn fiskveiða. Reglugerðin öðlast þegar gildi.